open-index/open-wikipedia-markdown huggingface dataset:
אלזה הירש

**אלזה הירש** (בגרמנית: **Else Hirsch**; 29 ביולי 1889 – 1942 או 1943) הייתה מורה יהודייה מהעיר בוכום, גרמניה, וחברה בתנועת ההתנגדות הגרמנית נגד הרייך השלישי. היא ארגנה את העברתם של ילדים יהודים להולנד ואנגליה, והצילה אותם מגירוש למחנות הריכוז וההשמדה. הירש נספתה בגטו ריגה בגיל 53 או 54.

## קורות חיים
נולדה בבוצוב, בדוכסות הגדולה מקלנבורג-שוורין, הירש הגיעה מברלין לבוכום בסוף 1926 והתגוררה עם אמה. היא ניגשה לבחינת הגמר כדי להיות מוסמכת כמורה לתלמידים בגילאי העשרה, אך הייתה מובטלת לכן החלה ללמד בבית הספר היהודי. בתחילה לא מרוצה מכך, אך עד מהרה התמקדה בעבודה. בזמנה הפנוי עבדה הירש במועדון הנשים היהודי בבוכום והעבירה שיעורי עברית לבנות עד שהפעילות הופסקה על ידי הנאצים בסתיו 1933.

באוקטובר 1937 למדה קורס אנגלית מטעם הנציגות הארצית של יהודי גרמניה, בברלין כדי ללמד לשיעורי אנגלית למי שעשוי להיות מסוגל להגר. היא נסעה לארץ ישראל ביוני 1938.

ב־11 בנובמבר 1938, בליל הבדולח, בית הכנסת בוכום נשרף. בית הספר היהודי נהרס גם על ידי האס אה. לאחר מכן גורשו כל הנציגים הרשמיים של הקהילה היהודית. הירש נלחמה לפתיחת בית הספר מחדש, אך הוא נותר פתוח רק זמן קצר. 

הירש החלה לארגן את העברתם של ילדים ובני נוער בתיאום עם הראשי הקהילה היהודית. בין דצמבר 1938 לאוגוסט 1939 היא ארגנה  את העברתם להולנד ואנגליה. הירש דאגה לכל הכנות הנסיעה, מילאה את הטפסים הנדרשים, רשמה את הילדים, אספה מסמכים נדרשים, שיגרה ניירות ללונדון, שמירת מקומות ישיבה ברכבות, קניית הכרטיסים ושמירה על קשר הדוק עם ההורים.

היא נשארה עם התלמידים שנותרו כמורה היהודית היחידה עד לסגירת בית הספר בספטמבר 1941. הגירה ליהודים הייתה אסורה לאחר שנת 1941. בסוף ינואר 1942 גורשו הירש וכמה מתלמידיה לגטו ריגה. תלמיד ששרד סיפר כי במשך תקופה קצרה היא המשיכה ללמד ילדים. היא גם ארגנה ארוחות לאנשים חלשים ולקשישים. בפעם האחרונה בה התלמיד ששרד ראה אותה, היא אספה סרפד ועלי שן הארי כדי לבשל מרק ירקות לקשישים. היא נפטרה בגטו  בשנת 1942 או 1943.

## הנצחה
[ממוזער|261x261 פיקסלים|[אבן נגף ושמה של הירש מוטבע עליה במרכז העיר בוכום]]
רחובות בבוכום ובאד לוזיק נקראים על שמה.

בבוכום הוטבעה  אבן נגף  ברחוב הויס  28, שם לימדה בין השנים 1927 – 1941.

## ראו גם
* אנה אסינגר

## הערות שוליים

קטגוריה:לוחמי מחתרת יהודים בשואה
קטגוריה:אנשי חינוך יהודים גרמנים
קטגוריה:אסירים בגטו ריגה
קטגוריה:אנשי מחתרת שנספו בשואה
קטגוריה:אנשי חינוך שנספו בשואה
קטגוריה:מצילים בשואה: גרמניה
קטגוריה:ילידות 1889
פרדריק גודול

**פרדריק גודול** (באנגלית: **Frederick Goodall**; 17 בספטמבר 1822 – 29 ביולי 1904) היה אמן אנגלי שהתפרסם בעקבות ציוריו ממצרים.

## ביוגרפיה
פרדריק גודול נולד בלונדון בשנת 1822, בנו השני של חרט אדוארד גודול (1795–1870). את השכלתו קיבל באקדמיה לוולינגטון רואד.

עבודתו הראשונה של גודול, הייתה עבור איזמברד ברונל, שישה ציורי צבעי מים של מנהרת התמזה שנבנתה בין השנים 1825–1843. ארבעה מהם הוצגו באקדמיה המלכותית לאמנויות כשהיה פרידריק בן 16. ציור השמן הראשון שלו זכה במדליית כסף של האגודה לאמנויות. הוא הציג עבודות באקדמיה המלכותית 27 פעמים בין 1838 ל־1859. הוא נבחר לעמית של האקדמיה המלכותית (ARA) בשנת 1852 ולאקדמאי מלכותי מלא (RA) בשנת 1863.

גודול ביקר פעמיים במצרים; בשנת 1858 ושוב בשנת 1870, בשתי הפעמים נסע עם שבטים בדואים. בביקורו הראשון במצרים, הוא חלק בית וסטודיו עם האמן קרל האג והשניים שרטטו לעיתים קרובות יחד, הן ברחובות והן מחוץ לקהיר, במיוחד באזור סביב הפירמידות. בביקורו השני בשנת 1870 התגורר בסקארה, ליד הפירמידות, במטרה להתבונן ישירות באורחות החיים של הבדואים. לאחר שובו לאנגליה, צייר וריאציות רבות מאותם נושאים מזרחיים. על מנת לספק פירוט אותנטי לציוריו, הביא גודול כבשים ועזים ממצרים. הנושא המצרי בלט בעבודתו, כאשר 170 ציורים הוצגו באקדמיה המלכותית במשך 46 שנים.

עבודתו של גודול זכתה לשבחים רבים מצד מבקרים ואמנים כאחד והוא זכה בהון מציוריו. היה לו בית שנבנה ב"גרייק דייק", הארו וולד, שם היה מבדר אורחים כמו הנסיך מוויילס.

## משפחה
גודול התחתן עם אן תומסון, בתו של החרט ג'יימס תומסון, בשנת 1846. בין חמשת ילדיהם היו האמנים פרדריק טרוואליאן והווארד גודול. פרדריק טרוואליאן היה צייר מצליח אבל בקריירה קצרה מאוד, ומת בעקבות תאונת אקדח בגיל 24. לאחר מותה של אשתו אן בשנת 1869, התחתן גודול עם האמנית אליס מאי טרי בשנת 1872. נולדו להם שני ילדים.

אחיו של פרדריק גודול, אדוארד אנג'לו גודול (1819–1908), היה גם הוא אמן מחונן ביותר, שהציג באקדמיה המלכותית בשנים 1846 עד 1853. בהיותו מומחה בצבעי מים, הוא הוזמן להצטרף לחברה המלכותית בצבעי מים בשנת 1856 והציג 328 תמונות בתערוכות. על אדוארד הוטלה המשימה לארגן את מכירת התמונות של אחיו כאשר הוכרז כפושט רגל בשנת 1902. גם אחיו השני, וולטר גודול, ואחותו אליזה גודול, היו אמנים.

## גלריה
 
File:Frederick Goodall RA - Passionate encounter.jpg | מפגש אוהבים
File:Frederick Goodall - The Finding of Moses.jpg | מציאת משה

File:Frederick Goodall Raising the Maypole.jpg | הרמת התורן

File:Miranda - Frederick Goodall.jpg | מירנדה

File:Frederik Goodall Eine vornehme Gesellschaft 1861.jpg | חברה טובה

File:Frederick-Goodall, Street musician, two woman and a man.jpg | שירת העבד הנובי

File:The Madrasa by Frederick Goodall, 1859-1870, oil on paper.jpg | בית ספר במצרים

File:Frederick Goodall - A New Light in the Harem.JPG | אור חדש


## קישורים חיצוניים

* 

## הערות שוליים

קטגוריה:ציירים בריטים
קטגוריה:בריטים שנולדו ב-1822
קטגוריה:בריטים שנפטרו ב-1904
קטגוריה:מונצחים בשלט כחול של ארגון המורשת האנגלית
שארלוט יואל

**שארלוט יואל** (בגרמנית: **Charlotte Joël**; 1882 או 1887 – 1943) הייתה צלמת יהודייה-גרמנייה שצילמה דיוקנאות של מפורסמי התקופה, בעלת סטודיו לצילום שנסגר על ידי הנאצים.

## קריירה
ממוזער|חותמת גומי של סטודיו לצילום
יואל חברה לצלמת מארי היינזלמן בסביבות 1918 ופתחה את סטודיו הצילום "יואל והיינזלמן" שרלוטנבורג, ברלין. היא יואל התעניינה בעיקר בצילומי פורטרטים, דיוקנאותיה של אנשים ידועים כללו את ולטר בנימין, מרלן דיטריך, קרל קראוס, הדוויג לכמן וגוסטב לנדאואר.
ממוזער|שטולפרשטיין (אבן נגף) לזכרה של שארלוט יואל

לאחר עלייתו של אדולף היטלר לשלטון, היא כבר לא הייתה יכולה לעבוד במקצועה כיהודייה משנת 1933, אך הסטודיו לצילום המשיך לפעול בשם "יואל והיינזלמן" עד שנת 1938/39. בעזרת חברתה קלרה גרונוואלד הגיעה ג'ואל ללנדוורק נוינדורף, מושבת עובדים והכשרה יהודית, שם עבדה בחנות המכולת.

[ממוזער|דיוקן של [קרל קראוס צילום: שארלוט יואל]]

ב־19 באפריל 1943 גורשה יואל מברלין למחנה ההשמדה אושוויץ בטרנספורט מס' 37, שם נרצחה.

בשנת 2013 הונחה אבן נגף בברלין ב-Klopstockstraße 19 עם שמה של יואל.

## קישורים חיצוניים

## הערות שוליים

קטגוריה:אמניות יהודיות
קטגוריה:אמנים יהודים גרמנים
קטגוריה:נספים במחנה ההשמדה אושוויץ
קטגוריה:צלמים יהודים גרמנים
קטגוריה:יהודיות גרמניות
קטגוריה:צלמות גרמניות
קטגוריה:צלמי דיוקן
קטגוריה:ילידות 1882
קטגוריה:גרמניות שנפטרו ב-1943
ברני קסל

**ברני קסל** (באנגלית: **Barney Kessel**; 17 באוקטובר 1923 – 6 במאי 2004) היה גיטריסט ג'אז יהודי אמריקאי.

## קורות חיים
ברני קסל נולד בעיירה באוקלהומה למשפחת מהגרים יהודים. אביו היה מהונגריה ואימו נולדה באימפריה רוסית.

בגיל צעיר ברני קסל עזב את בית הספר ומגיל 14 החל לנגן ג'אז בלהקות שהיו מורכבות מאפרו-אמריקאים. בשנת 1942 ברני קסל עובר ללוס אנג'לס. בקיץ 1944 הוא הופיע כחלק של ביג בנד בניהול של צ'רלי ברנט. הוא השתתף בצילומי סרט קצר Jammin' the Blues.

בהמשך ברני קסל היה חלק מתזמורת בניהול של ארל ספנסר וניגן בה לצד ארווין גריסון. בשנות ה-50 של המאה ה-20 ברני קסל ארגן הרכב משלו והחל משנת 1953 הקליט בחברת Contemporary. באותה תקופה הוא היה נחשב לגיטריסט הטוב של התקופה במספר מצעדים.

בשנות ה-60 של המאה ה-20 ברני קסל ניגן עבור זמרים רבים לרבות ברברה סטרייסנד, דוריס דיי, ביץ' בויז ורבים נוספים. במצעדי פזמונים שבועיים רבים היו 3–4 פזמונים בהם הוא ניגן. בשנת 1964 ביחד עם אשתו השנייה ברני קסל הקים חברת תקליטים משלו Emerald Records. בשנת 1967 הוא פרסם ספר נגינה על גיטרה.

בשנות ה-80 של המאה ה-20 הוא היה לסמל. ג'ון לנון וג'ורג' הריסון ציינו אותו כגיטריסט הטוב בהיסטוריה. הוא היה מוזמן לבית הלבן להופיע מפני ג'ימי קרטר ורונלד רייגן.

בשנת 1992 בעיצומו של סבב הופעות באוסטרליה, ניו זילנד וארצות הברית הוא עבר שבץ מוחי והפסיק להופיע.

ברני קסל נפטר בגיל 80 בביתו בסן דייגו.

## דיסקוגרפיה
* *Vol. 1: Easy Like* (Contemporary 1953/1955)
* *Vol. 2: Kessel Plays Standards* (Contemporary 1954/1955)
* *Vol. 3: To Swing or Not to Swing* (Contemporary 1955)
* *Music to Listen to Barney Kessel by* (Contemporary 1956)
* *The Poll Winners* (Contemporary 1957)
* *Let’s Cook!* (Contemporary 1957)
* *The Poll Winners Ride Again* (Contemporary 1958)
* *Kessel plays Carmen* (Contemporary 1958)
* *The Poll Winners Three!* (Contemporary 1959)
* *Some Like It Hot* (Contemporary 1959)
* *The Poll Winners — Exploring the Scene!* (Contemporary 1960)
* *Barney Kessel’s Swingin' Party at Contemporary* (Contemporary 1960)
* *Bossa Nova* (1962)
* *Workin' Out with the Barney Kessel Quartet* (Contemporary 1961)
* *Hair Is Beautiful* (Atlantic 1968)
* *Feeling Free* (Contemporary 1969)
* *Autumn Leaves* (Black Lion 1969)
* *The Poll Winners — Straight Ahead* (Contemporary 1975)
* *Soaring* (Concord Jazz 1976)
* *Solo* (Concord Jazz 1981)
* *Spontaneous Combustion* (Contemporary 1987)
* *Red Hot and Blues* (Contemporary 1988)

## קישורים חיצוניים

* 

קטגוריה:אמריקאים ילידי אוקלהומה
קטגוריה:ערכים שבהם תבנית בריטניקה אינה מתאימה
קטגוריה:נגני ג'אז: גיטריסטים
קטגוריה:נגני בי בופ
קטגוריה:גיטריסטים יהודים
קטגוריה:נגנים יהודים אמריקאים
קטגוריה:אמריקאים שנולדו ב-1923
קטגוריה:אמריקאים שנפטרו ב-2004
יפים קרימרמן

**יפים קרימרמן** (ברוסית: **Ефим Кримерман**; 1923, בלץ – 2015, אאכן) היה משורר, פזמונאי ועיתונאי סובייטי מולדובני בשפה הרומנית וגרמני ממוצא יהודי. עלה לישראל לזמן קצר ב-1980 והתיישב אחר כך בגרמניה.

## ביוגרפיה
יפים קרימרמן נולד ב-1923בבלץ, אז חלק מממלכת רומניה. הוא למד בגאלאץ ובבוקרשט, וחזר לקישינב זמן קצר לפני סיפוחה לברית המועצות. במהלך מלחמת העולם השנייה הוא גויס לצבא האדום ושוחרר בשנת 1945 בדרגת קצונה.

הוא החל ללמוד באוניברסיטת קישינב בשנת 1946, וקיבל תואר בשפה וספרות.

בהיותו במולדובה הסובייטית כתב מילים לפזמונים רבים. במשך שנים הוא כתב מילים ליצירות של מיכאי דולגן, אולג מילשטיין, ארקדי לוקסמבורג ומלחינים נוספים. בשנת 1968 פזמון שלו זכה במקום הראשון בפסטיבל בסוצ'י. רוב היצירות נכתבו תחת שם העט "יפים צ'ונטו".

בשנת 1980 עלו יפים קרימרמן ומשפחתו לישראל, אך תוך זמן קצר עברו לגרמניה. בגרמניה הוא עבד במחלקה הרומנית של רדיו אירופה החופשית תחת שם העט "גריגורה סינגורל". בשנת 1994 הוא יצא לגמלאות.

יפים קרימרמן נפטר בשנת 2015 באאכן.

## קישורים חיצוניים

* קורות חיים 

קטגוריה:משוררים סובייטים
קטגוריה:משוררים יהודים רומנים
קטגוריה:עיתונאים יהודים גרמנים
קטגוריה:עיתונאים יהודים רומנים
קטגוריה:פזמונאים רוסים
קטגוריה:פזמונאים יהודים
קטגוריה:יהודים מבסרביה
קטגוריה:אנשי צבא סובייטים במלחמת העולם השנייה
קטגוריה:ישראלים ילידי ברית המועצות
קטגוריה:ישראלים שהיגרו לגרמניה
קטגוריה:גרמנים שנולדו ב-1923
קטגוריה:רוסים שנולדו ב-1923
קטגוריה:גרמנים שנפטרו ב-2015
יונס סליר

**יונס סליר** (בהולנדית: **Jonas Slier**; 22 במרץ 1886 – 5 בנובמבר 1942) היה מתעמל אולימפי יהודי-הולנדי באולימפיאדת לונדון (1908), שנספה באושוויץ. אחד מארבעת חברי נבחרת ההתעמלות ההולנדית שנרצחו ב.

## ביוגרפיה
סליר נולד וגדל באמסטרדם, בן למשפחה יהודית, ילד שני מבין עשרה ילדים, בנם של בטייה בנג'מין (1862–1943) ופיליפ סליר (1858–1937)  

באולימפיאדת לונדון (1908) סיים סליר ביחד עם חבריו לנבחרת בתחרות הקבוצתית במקום שביעי. בתחרות הקרב-רב אישי הוא סיים במקום 96 עם 96 נקודות. אברהם דה אוליביירה, איזידור כאודקט ואברהם מוק חבריו לנבחרת ההתעמלות אף הם נספו בשואה.

## חיים אישיים
סליר התחתן עם אנה פלאס ב-24 ביולי 1912. לזוג נולדו שני בנים, לואיס (1912–1943) וארנולד "נול" (1917–1995). הם מכרו בגדים ותכשיטים בדוגן שלהם בניומארקט באמסטרדם. אמו, אשתו, לואיס בנו וכל תשעת האחים שלו ובני משפחתם ניספו בשואה. בנו ארנולד היחיד מכל בני המשפחה מדרגה ראשונה ששרד את השואה ונפטר באלקמאר ב-16 בינואר 1995.
  
## קישורים חיצוניים

* יונס סליר, באתר Joods Monument 
* יונס סליר, באתר Olympisch 

קטגוריה:ספורטאים יהודים הולנדים
קטגוריה:מתעמלים יהודים
קטגוריה:יהודים בשואה: הולנד
קטגוריה:ספורטאים שנספו במחנה ההשמדה אושוויץ
קטגוריה:משתתפי אולימפיאדת לונדון (1908)
קטגוריה:משתתפים יהודים באולימפיאדת לונדון (1908)
קטגוריה:ילידי 1886
קטגוריה:הולנדים שנפטרו ב-1942
קלייב באנקר

**קלייב ויליאם באנקר** (באנגלית: **Clive William Bunker**; נולד ב-30 בדצמבר 1946) הוא מתופף בריטי. ידוע בעיקר בשל היותו המתופף המקורי בלהקת הרוק המתקדם ג'ת'רו טאל. באנקר טוען כי מעולם לא ידע הכל על סודות התיפוף, ונגינתו היא כלי המאפשר לו לחקור את הרוקנרול והבלוז. הוא מציין כהשראה העיקרית שלו את המתופפים ג'ינג'ר בייקר ומיטש מיטשל ובאדי ריץ'.

## ביוגרפיה
### ראשית חייו
באנקר נולד בלוטון, המפשייר, ולמד תופים מגיל צעיר. בשנות השישים החל לנגן עם להקתו הראשונה, "The Warriors". מאוחר יותר הקים באנקר יחד עם מייק אברהמס  את הלהקה "McGregor's Engine". בתקופה זו שבה הופיע באנקר בפאבים קטנים, לא הייתה לו מערכת תופים סטנדרטית, אלא אוסף של תופים מיצרנים שונים, שבאנקר מצא והרכיב לכדי מערכת.

### ג'ת'רו טאל
בין 1967 ל-1971 היה באנקר המתופף של להקת הרוק המתקדם ג'ת'רו טאל. הוא הצטרף אליה עם הקמתה, והיה שותף ביצירת כמה מהאלבומים החשובים של הלהקה, ובסוגת הרוק המתקדם בכלל, כדוגמת This Was, Stand Up ו- Benefit. לאחר שפרסם עם הלהקה את האלבום המצליח ביותר שלה עד אותו הזמן, Aqualung, החליט לפרוש מהלהקה כדי להתחתן ולבלות יותר זמן עם אשתו.

הוא הוחלף על ידי בארימור בארלו, חבר וותיק של הסולן איאן אנדרסון. באנקר התראיין על החלטתו לעזוב בשנת 1990, וסיפר כי: "תמיד אמרתי לאיאן, 'אם אמצא את הגברת הנכונה, אני אלך', ועשיתי בדיוק את זה. היה זה בדיוק בתחילת סיבוב ההופעות העולמי שלהם ב-71', וידעתי שלא אוכל לחזור לבריטניה לתקופות ארוכות. לכן חשבתי שאדיף שאסיים עם זה. חוץ מזה, בארי [בארימו בארלו] תמיד היה מוכן להצטרף, אז ידעתי שלא אעזוב אותם במצב קשה. אתה חייב להבין, לא היה לנו חופש אז; זו הייתה עבודה ללא הפסקה, ואני רציתי לבלות עם אשתי".

### קריירה מאוחרת
אחרי שעזב את ג'ת'רו טאל, באנקר הקליט כמתופף אורח מוזיקה עם אמנים רבים, בהם סטיב האו, מנפרד מן, ג'ק ברוס, אולי ג'ון רות' ועוד. את רוב כספו לא הרוויח מהופעות, אלא מהקלטות סשנים, בהם נשכר כדי לתופף עבור להקות אחרות. כך למשל היה המתופף באלבום Valley of the Dolls משנת 1979.

בשנת 1978 באנקר הקים את להקת Aviator יחד עם ג'ק לנקסטר, ויוחד הוציאו שני אלבומים, Aviator ו- Turbulence. שנים אחר כך, הוציא באנקר את אלבום הסולו הראשון שלו, הנושא את השם Awakening, ב-1998, בו ניגן גם איאן אנדרסון חברו הוותיק.

## דיסקוגרפיה חלקית
### סולו
* (Awakening (1998

### עם ג'ת'רו טאל
* (This Was (1968
* (Stand Up (1969
* (Benefit (1970
* (Aqualung (1971

### עם סטיב האו
* (The Steve Howe Album (1980

### עם Generation X
* (Valley of the dolls (1979

### עם אוויטור
* (Aviator (1979
* (Turbulence (1980

## קישורים חיצוניים

* 

## הערות שוליים

קטגוריה:מתופפים בריטים
קטגוריה:ג'ת'רו טאל
קטגוריה:בריטים שנולדו ב-1946
לואיז קאוטסקי

**לואיז קאוטסקי** (במקור: **רונספרגר**; 11 באוגוסט 1864 – 8 בדצמבר 1944) נולדה למשפחה יהודית בווינה. הייתה פוליטיקאית גרמנייה, עיתונאית, עורכת ומתרגמת וחברה ב-USPD.

## חיים וקריירה
קאוטסקי הייתה פעילה סוציאליסטית וחברה במפלגה הסוציאל-דמוקרטית החדשה בגרמניה. היא התחתנה עם התאורטיקן המרקסיסטי, קרל קאוטסקי. היא הייתה מיודדת עם רוזה לוקסמבורג. קאוטסקי הייתה חברת מועצת העיר ברלין מטעם מפלגת USPD. בשנת 1938, בגלל היותה יהודייה, היה עליה לברוח לפראג ואז להולנד. בשנת 1944 גורשה מווסטרבורק לאושוויץ, שם נספתה.

קשת תחנת הרכבת בין קנטשטראסה לפאסאננשטראסה בשרלוטנבורג-וילמרסדורף נקראת על שמה. בשנת 1999 החליטה מועצת מחוז שרלוטנבורג להתקין לוח זיכרון לזכרה בווילנדשטראסה 26.

## קישורים חיצוניים

* 

## הערות שוליים

קטגוריה:פוליטיקאים יהודים גרמנים
קטגוריה:יהודים בשואה: גרמניה
קטגוריה:יהודים בשואה: הולנד
קטגוריה:פעילים פוליטיים שנספו במחנה ההשמדה אושוויץ
קטגוריה:גרמניות שנולדו ב-1864
קטגוריה:גרמנים שנולדו ב-1864
קטגוריה:גרמניות שנפטרו ב-1944
קטגוריה:גרמנים שנפטרו ב-1944
ג'מבו (חנויות צעצועים)

ממוזער|250px|סמליל הרשת בישראל, בתוספת המילה Greece ודגל יוון בהתאם להסכם הפשרה
**Jumbo Societe Anonyme** (בעברית: **ג'מבו**, ביוונית: **τζαμπο**) היא חברת קמעונאות יוונית של צעצועים, פריטי תינוקות, פריטים עונתיים, פריטי קישוט ופריטים בחנויות ספרים. חנות ג'מבו הראשונה הוקמה בשנת 1986 בגליפאדה.

## היסטוריה
רשת ג'מבו הוקמה בשנת 1986, תחילה כחנות צעצועים, ולאחר מכן כחנות כולבו שמכילה אלפי פרטים, עם הצלחתה הוקמו עשרות סניפים לרשת. כיום מונה הרשת יותר מ-80 חנויות, מתוכם 52 ביוון, 5 בקפריסין, 9 בבולגריה, 13 ברומניה, ו-5 בישראל. בנוסף יש לרשת גם חנות מקוונת. לקבוצה, באמצעות שותפויות, נוכחות עם חנויות הנושאות את המותג ג'מבו, בשש מדינות נוספות: אלבניה, קוסובו, סרביה, צפון מקדוניה, מונטנגרו ובוסניה והרצגובינה.

ב־19 ביולי 1997 הונפקה בבורסה לניירות ערך באתונה. מאז יוני 2010 היא משתתפת במדד FTSE / ATHEX. 20.

בספטמבר 2020 הוכרז כי קבוצת פוקס רכשה את הזכות להקים ולתפעל חנויות של הרשת ג'מבו בישראל. לאחר ההכרזה רשת ג'מבו סטוק הגישה הודעת התנגדות לבקשת Jumbo Societe Anonyme לרשום בישראל את סימן המסחר Jumbo, בטענה כי הוא מזוהה עמה וכי הדבר יגרום להטעיית צרכנים. ביולי 2021 הגיעו שני הצדדים להסכם פשרה לפיו יצורף ללוגו של הרשת היוונית הכיתוב Greece וכן דגל יוון, וכי הרשת תיקרא בישראל "Jumbo Greece" או "ג'מבו יוון". במרץ 2023 נפתחה החנות הראשונה במקום בו פעל פארק השעשועים "עיר המלכים" באילת. בשנת 2024 נפתח הסניף השני של הרשת בישראל, במתחם הקניות "חוצות המפרץ" בחיפה. ב-2025 נפתח הסניף השלישי בבאר שבע. בשנת 2025 נפתח הסניף הרביעי של הרשת בישראל, במתחם הקניות "מול היהלום בנתניה. במרץ 2026 נפתח הסניף החמישי של הרשת בישראל, בעטרות בירושלים, שם היה פעם המשביר לצרכן.https://www.ynet.co.il/economy/article/sjavs89vwg

## חברות בת
חברות הבת של JUMBO הן:
* Jumbo Trading LTD, חברה הממוקמת בניקוסיה, קפריסין.
* Jumbo EC.B. LTD, חברה הממוקמת בסופיה, בולגריה.
* Jumbo EC.R. S.R.L, חברה הממוקמת בבוקרשט, רומניה.
* Aspetto Ltd, מבוסס בניקוסיה, קפריסין.
* Westlook SRL, חברת בת של ASPETTO Ltd, שבסיסה בקרדנטיה, מחוז דיבוביצה.
* Geocam Holdings Limited חברת בת של החברה JUMBO TRADING LTD, הממוקמת בניקוסיה, קפריסין.
* Geoform limited, חברת בת של ג'מבו סחר בע"מ, הממוקמת בניקוסיה, קפריסין.

## מדינות עם סניפי ג'מבו

## קישורים חיצוניים
*  
* 

*  
* 
* 

## הערות שוליים

קטגוריה:חברות יווניות
קטגוריה:חברות צעצועים
קטגוריה:רשתות שיווק
ויקטור הרצפלד

האביר **ויקטור** **הרצפלד**, משנת 1874 ריטר פון הרצפלד (בהונגרית: **Herzfeld Viktor**, ברטיסלאבה, 8 באוקטובר 1856 – בודפשט, 19 בפברואר 1919) היה מלחין, כנר, מנצח, מבקר מוזיקה, יהודי-הונגרי-אוסטרי מורה באקדמיה למוזיקה ע"ש פרנץ ליסט בבודפשט.

## ביוגרפיה
הוא נולד במשפחה יהודית. אביו, יוזף הרצפלד (1836–1889), זכה בתואר אבירות בשנת 1874 (מקביל לתואר "Sir" בבריטניה), היה המנהל הווינאי של חברת הביטוח פונסיאר. אמו הייתה עמליה וינטר (1836–1909).

בין השנים 1875 עד 1879 למד משפטים בווינה, לצד מוזיקה בקונסרבטוריון Gesellschaft der Musikfreunde. המורה שלו לכינור היה יוזף הלמסבר האב. בשנת 1880 הוא קיבל את הפרס הראשון לשני המקצועות.

בעונה 1881–1882 הוא היה מנצח בתיאטרון תחילה בלינץ ולאחר מכן בלייפציג. בשנת 1884 זכה בפרס בטהובן על יצירותיו של אגודת ידידי וינה. בברלין השתתף בלימודי הלחנה אצל אדוארד גרל ופרידריך קיל.

בשנת 1886 עבר להתגורר בבודפשט. הוא לימד באקדמיה למוזיקה משנת 1888, תחילה תורת המוזיקה, אסתטיקה והיסטוריה ולאחר מכן בשנת 1908, כאשר פרש הנס קסלר, הפך לפרופסור ולראש מחלקת הקומפוזיציה. בשנת 1907 כתב את ה"מארש חגיגי" לחנוכת הבניין החדש של המוסד.

הוא היה מעורב באופן פעיל בחיי המוזיקה של בירת הונגריה והשתתף בקונצרטים של יוהנס ברהמס בפשט. הוא הפך לחבר ברביעיית המיתרים הובאי – פופר, שם ניגן כינור שני עד 1889 (הוא הצטרף מחדש להרכב בין השנים 1897 לבין 1899).

בשנת 1887 התנצר. עם הזמן למד גם הונגרית, לבקשתו של המלחין ינה הוסקה קיבל על עצמו את תפקיד נשיא הקואופרטיב של "הליריקאים, מלחינים ומו"לים למוזיקה של הונגריה", החזיק בתפקיד עד שנת 1918 ואז העביר אותו לידי ינה הובאי.  בתקופתו בבודפשט הוא היה מבקר מוזיקה מרכזי בעיתונות המקומית בשפה הגרמנית: בין השנים 1888 עד 1990 כתב ב-Neues Pester Journal, ומשנת 1907 עד 1908 ב-פסטר לויד. הוא חלה רבות בשנותיו האחרונות ויכול היה לקבל רק את תלמידים בבית.
רוב יצירותיו שלא פורסמו (יצירות תזמורות, שירים וכו') נשכחו כעת.

ספר הלימוד שלו, ה"פוגה", ראה אור בשנת 1913.

## עבודותיו
### יצירות מוזיקליות
* שני רומנסים (לכינור ותזמורת, 1879)
* Lustspielouvertüre (1884)
* Capriccio (עיבוד קודם, 1896)
* Frühlingsidyll (1897)
* סרנדה (לתזמורת מיתרים, 1900, גרסה מתוקנת 1919)
* מארש חגיגי (1907)

### ספר לימוד
* פוגה. בודפשט, 1913. הוצאת ספרים ומוזיקה של קארוי רוז'ניאי

### מחקר
* רוברט פולקמן (1815–1883) = 

## תלמידיו המפורסמים (רשימה חלקית)
פאל אברהם

אנטל פליישר (מנצח)

ג'רג' קושה

מיהאי קראוס

לאסלו לייטה

אנטל מולנאר

אאוגן סנקאר

## מקורות
* ברוקהאוס -רימן לקסיקון מוזיקלי בודפשט, 1984. 
* זולטאן קודאי : ויקטור הרצפלד. 8 באוקטובר 1856 - 1919 בודפשט, 1982. 
* אילן יוחסין באתר geni.com
* באתר האקדמיה למוזיקה
* Oesterreichisches Musiklexikon
* לקסיקון יהודי הונגרי
* Das Neue Musik-Lexikon nach dem Dictionary of Modern Music and Musicians

## קישורים חיצוניים

## הערות שוליים

קטגוריה:יהודים אוסטרים
קטגוריה:כנרים יהודים הונגרים
קטגוריה:מלחינים יהודים הונגרים
קטגוריה:מורים למוזיקה בהונגריה
קטגוריה:מבקרי מוזיקה יהודים הונגרים
קטגוריה:אצולה יהודית הונגרית
קטגוריה:אוסטרים שנולדו ב-1856
קטגוריה:הונגרים שנולדו ב-1856
קטגוריה:הונגרים שנפטרו ב-1919
קטגוריה:אוסטרים שנפטרו ב-1919
Sorry (שיר של הלסי)

**Sorry** (בעברית: **סליחה**) הוא שיר של הזמרת האמריקאית הלסי, מתוך אלבום האולפן השני שלה, Hopeless Fountain Kingdom. הוא נכתב על ידי הלסי והופק על ידי גרג קורסטין. השיר הוא בלדה בה היא מתנצלת בפני מאהביה הפוטנציאליים על שלא נתנה להם להתקרב אליה. הקליפ לשיר ביימו סינג ג'י ליי והלסי והוא יצא לאור ב-2 בפברואר 2018 בערוץ Vevo של הלסי. השיר הגיע למעלה מ-140 מיליון השמעות בספוטיפיי, והיה השיר השלישי ביותר שהושמע באלבום.

## הרכב השיר
השיר נכתב על ידי הלסי וגרג קורסטין, שגרג גם הפיק את השיר. השיר הוא בלדה מסודרת לפסנתר באורך 3:40 (שלוש דקות וארבעים שניות). נכתב במפתח A מז'ור בקצב של 74 פעימות לדקה. טווח הקול של הלסי משתרע בין פה ל-סי. רוב שפילד מרולינג סטון דיבר על התוכן של השיר ואמר "מדאיג אם היא אי פעם תאהב את עצמה כדי לתת למישהו להתקרב אליה". השיר מתחיל בפתיחת מנגינת פסנתר "קודרת", ואחריו השורות "התגעגעתי לשיחות שלך במשך חודשים נראה / לא מבינה כמה אני יכול להיות / כי לפעמים אני יכולה להתייחס לאנשים / שאני אוהבת כמו תכשיטים. במהלך הפזמון היא שרה "אז אני מצטער לאהובי הלא ידוע / מצטערת שאני לא מאמינה / שמישהו אי פעם באמת / מתחיל להתאהב בי". לקראת הסוף היא שרה "מישהו יאהב אותך / אבל לא אני".

## וידאו קליפ
ב-2 בפברואר 2018 יצא לאור וידאו קליפ הנלווה לשיר בוים סינג על ידי ג'י לי והאלסי, שגם ניהל את הקליפים לסינגלים הקודמים,"Now or Never" ו-"Bad at Love ". הסרטון מתחיל עם כשרואים את הלסי עם פצעים בפנים לאחר תאונת דרכים, היא מתחילה ללכת ברחוב לצד אש עם גופות ורכבים נטושים בכל מקום.

## קרדיטים וכוח אדם
קרדיטים שהותאמו מטיידל.
* הלסי - כתיבה, שירה
* גרג קורסטין - כתיבה, הפקה, גיטרה, מלוטרון, פסנתר, מהנדס הקלטות
* ג'ון האנס - מהנדס ערבוב
* ג'רמי וורניק - A&R
* גניאה סרבנית - מיקסר
* אלכס פסקו - מהנדס הקלטות
* ג'וליאן בורג - מהנדס הקלטות

## קישורים חיצוניים

## הערות שוליים

קטגוריה:שירי הלסי
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי הלסי
קטגוריה:שירים שהופקו על ידי גרג קורסטין
קטגוריה:שירי פלטינה בארצות הברית
אנה קוקן

ממוזער|331x331 פיקסלים|פרסומת ל- "Kammgarnspinnerei Hampe" , מתוך ה- ''Illustrirte Zeitung''
**אנה קוקן** (באנגלית: **Änne Koken**; 28 במאי 1885, הנובר – 19 באפריל 1919, הנובר) הייתה אמנית גרמניה. בנוסף לנופים וציור חפצים דוממים, היא עיצבה ויטראז'ים, בגדים וכריכות ספרים דקורטיביות. היא עבדה גם כאמנית בחברות מסחריות, בעיקר בחברות באלסן ו- Günther Wagner (חברת תרופות, כיום חטיבה ב- Pelikan AG ).

## ביוגרפיה
אביה היה הצייר והחרט, גוסטב קוקן. היא לקחה ככל הנראה את שיעורי האמנות הראשונים שלה מאביה, ואז למדה ב"בית הספר לציור ואמנות דקורטיבית" במינכן אצל הנס אדוארד פון ברפלש-ולנדס, בתקופה שאמנות בפרסום בפועל הייתה עדיין רעיון חדש.

בשנת 1909 עיצבה את הסימן המסחרי של לובסטר עבור חברת מזון, "אפל פיינקוסט", אשר עבר עיבוד מודרני והוא עדיין בשימוש כיום. שנה לאחר מכן היא פתחה סטודיו משלה בהנובר. בשנת 1911 היא הייתה חברה בוועד המייעץ האמנותי של חברת באלסן ועיצבה סמל החברה. במהלך השנים הבאות היא סייעה לחברה לבסס את תדמיתה. היא עבדה אצלם עד מותה. לאחר 1912 עיצבה בגדים, כובעים ופריטי טקסטיל שהופיעו במגזין "Neue Frauenkleidung und Frauenkultur", שיצא לאור עד שנות השלושים של המאה העשרים.

בשנת 1913, פורסם מאמר מרכזי עליה ב-"Das Plakat", מגזין אמנות המוקדש להדפסת פוסטרים. בשנת 1914 הוצגו עבודותיה בתערוכות של אמנות, כולל זו בורקבונד היא גם נבחרה לחברת דירקטוריון מוזיאון אוגוסט קסטנר. בשנת 1918 היא השתתפה בתערוכה הראשונה של ה- "Vereins für Deutsche Frauenkleidung und Kultur" (האגודה לבגדי נשים ותרבות גרמנית). קוקן פעלה למען זכויות נשים.

בשנת 1919 היא נפטרה מדלקת ריאות. שבועיים לאחר שילדה את בתה.
ממוזער|300x300 פיקסלים|לובסטר אפל פיינקוסט.

## קישורים חיצוניים

## הערות שוליים

קטגוריה:מאיירים גרמנים
קטגוריה:ילידי 1885
קטגוריה:גרמנים שנולדו ב-1885
קטגוריה:נפטרות ב-1919
קטגוריה:גרמנים שנפטרו ב-1919
Küçük Bir Yol

"**Küçük Bir Yol**" (באנגלית: "**A Small Road**"; ובעברית: "**דֶּרֶךְ קְטַנָּה**") הוא שיר שהוקלט על ידי הזמרת-יוצרת הבלגית-טורקייה הדיסה, מתוך המיני-אלבום השני שלה,  (2021). הוא יצא לאור ב-3 בספטמבר 2020, בהוצאת חברת התקליטים פאסאג' מיוזיק כסינגל המוביל מתוך המיני-אלבום.

השיר הגיע למקום החמישי בטורקיה טופ 20.

## רקע וכתיבה
לאחר שסיימה להוציא סינגלים מתוך אלבומה *[[Şampiyon]]*, הוציאה הדיסה את הסינגל "Geliyorum Yanına" כסינגל שלא מתוך אלבום וכסינגל האחרון שלה לשנת 2019. לאחר מכן, בספטמבר 2020 דווח על צאת השיר הזה ועל היותו הסינגל הראשון מתוך מיני-אלבום בשם, *[[Aşka Kapandım]]*.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-50 מיליון השמעות.

## וידאו קליפ
הווידאו קליפ הנלווה של "Küçük Bir Yol" הועלה לערוץ היוטיוב של netd müzik ב-3 בספטמבר 2020, ביום יציאתו כסינגל. ביממה הראשונה שלו, צבר למעלה מ-1,778,809 צפיות; הישג יוצא דופן לקליפ בשפה הטורקית. כמו כן, ממוצע הצפיות שלו עמד על חצי מיליון בכל יממה, משך שבועות רבים.

נכון לאוגוסט 2023 עומד מונה הצפיות של הקליפ על למעלה מ-125 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי הדיסה
קטגוריה:שירים בטורקית
קטגוריה:שירים על כאב לב
קטגוריה:סינגלים בהוצאת פאסאג' מיוזיק
סימון אוקר

**סימון אוקר** (בהולנדית: **Simon Okker**; 1 ביוני 1881 – 6 במרץ 1944) היה סייף רומח אולימפי יהודי-הולנדי באולימפיאדת אתונה (1906) ואולימפיאדת לונדון (1908), שנספה באושוויץ.

## ביוגרפיה
אוקר נולד וגדל באמסטרדם, בנם של קלרה סכנקן והרטוג אוקר.

באולימפיאדת אתונה (1906) סיים אוקר במקום חמישי בטורניר רומח אישי.

באולימפיאדת לונדון (1908) בשלב הבתים המוקדמים הוא סיים במקום שני עם עוד שני מתחרים, מתוך 5 מתחרים, לאחר שניצח בשני קרבות, הפסיד באחד ויצא תיקו ברביעי. נערך בין השלושה play off שבו האו סיים שלישי והוא יצא מהטורניר. לא נערך טורניר רומח.

## חיים אישיים
אוקר עבד בתעשיית היהלומים. בשנת 1909 הוא התחתן עם קיטייה קלוץ (נפטרה בשנת 1938). לזוג נולדו שני ילדים, בן ובת, סמואל הרטוג (1911–1984) וקלרה אנט. ב-11 ביוני 1943 הוא נכלא במחנה המעבר וסטרבורק. משם כתב כ-20 מכתבים למשפחתו ששרדו. בתחילת מרץ 1944 הועבר אוקר לאושוויץ, שם נרצח ב-6 במרץ. בתו קלרה אנט נרצחה בינואר אותה שנה יחד עם בעלה.

נכדו, טום אוקר טניסאי מצטיין מהטובים בעולם בזמנו (דורג במקום שלישי בעולם ביחידים ובמקום ראשון בעולם בזוגות), נולד שבועיים לפני שהוא שנרצח באושוויץ.

## קישורים חיצוניים

* סימון אוקר, באתר Olympisch 

קטגוריה:סייפים יהודים
קטגוריה:ספורטאים יהודים הולנדים
קטגוריה:משתתפים יהודים באולימפיאדת אתונה (1906)
קטגוריה:סייפים באולימפיאדת לונדון (1908)
קטגוריה:משתתפים יהודים באולימפיאדת לונדון (1908)
קטגוריה:יהודים בשואה: הולנד
קטגוריה:אסירים במחנה וסטרבורק
קטגוריה:ספורטאים שנספו במחנה ההשמדה אושוויץ
קטגוריה:ילידי 1886
קטגוריה:הולנדים שנפטרו ב-1944
The Owl and the Pussycat

***The Owl and the Pussycat*** (בעברית: **הינשוף והחתלתולה**) הוא פסקול לסרט "הינשוף והחתלתולה", אשר יצא ב-19 בדצמבר 1970 בביצועם של ברברה סטרייסנד, ג'ורג' סיגל ודם, יזע ודמעות. הפסקול נכתב על ידי באק הנרי והופק על ידי תומאס זי שיפרד.

הפסקול כולל חמישה שירים אך בגרסת הקסטה ובגרסת הקלטת של האלבום האלבום הכיל רק ארבעה שירים.

## רקע
מבחינה מוזיקלית האלבום מושפע ממוזיקת רוק ומלהקת ביג בנד. האלבום ספג ביקורות שליליות על כך שרבים מהמבקרים מתחו ביקורת על כך שסטרייסנד ביצעה קטעי דיבור באלבום ולא קטעי שירה. אם כי חלק מהמבקרים הרגישו שהדיאלוגים של הזמרת באלבום השתלבו בצורה יפה עם המוזיקה. מבחינה מסחרית האלבום ספג כישלון כאשר הגיע רק למקום ה-186 בארצות הברית ורק למקום ה-74 בקנדה ובכך זה הפך לאלבום הכושל ביותר של סטרייסנד עד כה. אם כי אצל ג'ורג' סיגל אלבום זה יחסית הצליח ביחס לאלבומים אחרים שלו.

## רשימת רצועות

## היסטוריית יציאות לאור

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:פסקולים באנגלית
קטגוריה:אלבומי חברת קולומביה רקורדס
אסף מור יוסף

**אסף מור יוסף** (נולד ב-6 בנובמבר 1985) הוא סטנדאפיסט, קומיקאי ושחקן ישראלי.

## ביוגרפיה
אסף מור יוסף נולד וגדל בעיר צפת. הוא למד בבית הספר "אמית צפת" בעיר ולאחר מכן התגייס לצה"ל ושירת כמש"ק אבטחה.

לאחר סיום שירותו הצבאי, עבר לתל אביב וקיים הופעות סטנד-אפ על במות פתוחות.

בתחילת דרכו השתתף במרתון סטנדאפ בתיאטרון "קרוסל" והפך לאמן הבית. לאחר מכן הופיע במשך שלוש שנים כאמן הבית במועדון הקומדי בר ואחר כך הצטרף כאמן בית מוביל למועדוני הקאמל קומדי קלאב והסטנדאפ פקטורי.

החל משנת 2014 הוא מעלה מופע.

ביוני 2023 אסף היה הסטנדאפיסט הישראלי הראשון שהופיע בהאנגר 11.

אסף מור יוסף משתף את קטעי סטנד-אפ ביוטיוב ובעמוד הפייסבוק שלו שהגיעו למיליוני צפיות.

### בטלוויזיה
בשנת 2015 השתתף מור יוסף כסטנדאפיסט בתוכנית "המועדון עם שחר חסון" ששידורה המשיך בערוץ רשת 13. ב־2018 הוא השתתף בתוכנית "הצחוקייה" בערוץ ניקלודיאון הישראלי.

באותה שנה הוא השתתף בספיישל סטנדאפ בערוץ טדי של פרטנר tv, "סטנדאפ פקטורי מארח".

מור יוסף שיחק בסדרה "דובדבני וקובץ" בערוץ קשת 12.

בשנת 2019, הקומיקאי צביקה הדר הגיע להופעה של מור יוסף והציע לו להשתתף בתוכנית סטנדאפ חדשה בהנחייתו בשם "קומדי סטאר" בהפקת טדי יזמות והפקות.

לאחר מכן שיחק לצדו של אורי גבריאל בסדרת הרשת "המופע של אלעד לוי" בערוץ טדי של פרטנר tv.

ב-2020 מור יוסף צילם ספיישל סטנדאפ באורך מלא לרשת 13, שהגיע לרייטינג גבוה של למעלה מחצי מיליון צופים.

ב-2023 גילם את חזי העבריין בסדרה "משמר הגבול" ששודרה ב-HOT.

בפברואר 2024 החל להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.

## חיים אישיים
מור יוסף מתגורר בתל אביב.

## קישורים חיצוניים

* 

## הערות שוליים

קטגוריה:סטנדאפיסטים ישראלים
קטגוריה:קומיקאים יהודים ישראלים
קטגוריה:קומיקאים ישראלים
קטגוריה:משתתפי קומדי סטאר
קטגוריה:ישראלים שנולדו ב-1985
גרטה פורסט

**גרטה פורסט** (בגרמנית: **Grete Forst**; 18 באוגוסט 1878 – 1 ביוני 1942) הייתה זמרת סופרן יהודייה אוסטרית מומרת.

## חייה
נולדה בשם **מרגרט פייגלשטוק** למשפחה יהודית בווינה. פורסט ערכה את הופעת הבכורה שלה באופרה בקלן בשנת 1900, בתפקיד הראשי של לוצ'יה די למרמור. שלוש שנים לאחר מכן, הופיעה לראשונה באופרה הממלכתית של וינה באותו תפקיד והפכה לחברה בחברת גוסטב מאהלר. בשנת 1908 היא שרה בבכורה של *Ein Wintermärchen* של קרל גולדמארק עם ליאופולד דמות'.

היא נשארה בווינה ושרה בתפקידים באופרה בהם אולימפיה בסיפורי הופמן, מלכת הלילה בחליל הקסם, נשף המסכות וכך עושות כולן, וכן תפקידי סופרן ליריים כמו צ'ו-צ'ו סאן במאדאם באטרפליי. 

לאחר שפרשה בשנת 1911 עם נישואיה לבנקאי יוהאן שושני, המשיכה את דרכה כזמרת בקונצרטים ומורה בווינה במשך שנים רבות. נולד לה ילד אחד, פריץ שושני.

היא המירה את דתה לקתוליות ב-1940.  ב-27 במאי 1942 היא גורשה בטרנספורט אל מחנה השמדה מאלי טרוסטינץ בבלארוס שם נרצחה ב-1 ביוני 1942.

## הקלטות
* Massé *Les noces de Jeannette* : Air du rossignol avec flûte.
* רוסיני וילהלם טל (אופרה) (בגרמנית) *O Seligkeit* – דואט האהבה

## קישורים חיצוניים

* 
ָ 

## הערות שוליים

קטגוריה:אסירים בגטאות
קטגוריה:זמרות אופרה
קטגוריה:זמרי אופרה יהודים
קטגוריה:יהודים בשואה: אוסטריה
קטגוריה:נספות השואה
קטגוריה:מוזיקאים שנספו בשואה
קטגוריה:יהודים שהתנצרו
קטגוריה:ילידות 1878
קטגוריה:ילידי 1878
קטגוריה:נפטרות ב-1942
קטגוריה:אוסטרים שנפטרו ב-1942
Orange Juice

**Orange Juice** (בעברית: מיץ תפוזים) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום האולפן השני שלה, K-12. השיר יצא לאור ב-6 בספטמבר 2019, על ידי חברת התקליטים אטלנטיק רקורדס, יחד עם שאר שירי האלבום, והסרט.

הוידאו קליפ הרשמי של השיר הועלה לערוץ היוטיוב של מלאני מרטינז ב-3 בפברואר 2020. נכון לאוקטובר 2020, מונה הצפיות של הקליפ עומד על מעל ל-12 מיליון צפיות.

## רקע
השיר נכתב על ידי מלאני מרטינז, יחד עם מייקל קינן, והופק על ידי קינן, שעבד עם מרטינז גם על יתר שירי האלבום (למעט Drama Club), וכן על השירים "Piggyback", ו-"Gingerbread Man".

בטרם פרסום שירי האלבום, עלה לערוץ היוטיוב של מרטינז קטע קצר מתוך השיר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-31 מיליון השמעות.

## הצלחה במצעדים
עם יציאתו, נכנס השיר למצעד ה-LyricFind Global, בו הגיע למקום ה-8, וכן למצעד ה-LyricFind U.S, בו הגיע למקום ה-6. בנוסף, נכנס השיר לרשימת השירים המוזרמים ביותר בספוטיפיי בארצות הברית באותו היום, בו הגיע למקום ה-195.

## מיקומי שיא

## היסטוריית יציאות לאור

## קישורים חיצוניים
* Orange Juice - וידאו קליפ ביוטיוב

## הערות שוליים

קטגוריה:שירי מלאני מרטינז
קטגוריה:שירים באנגלית
קטגוריה:שירים שנכתבו על ידי מלאני מרטינז
קטגוריה:שירים על מזון ושתייה
קרלו טאובה

**קרלו זיגמונד טאובה** (בגרמנית: **Carlo Sigmund Taube**; 4 ביולי 1897, גליציה – 3 באוקטובר 1944, אושוויץ-בירקנאו) היה פסנתרן, מלחין ומנצח אוסטרי.

## ביוגרפיה
קרלו טאובה נולד במחוז גליציה באוסטרו-הונגריה. הוא למד מוזיקה בווינה אצל פרוקיו בוסוני והתפרנס מהופעות בבתי קפה בווינה, ברנו ופראג. טאובה, אשתו אריקה ובנם גורשו מפראג אל טרזיינשטט ב-10 בדצמבר 1941. 

באפריל 1942 ניהל את הופעת התזמורת הראשונה, והעלה לראשונה את הסימפוניה טרזין אותה הלחין. טאובה העביר מספר קונצרטי סולו וניצח על להקת ותזמורת טרזין. קרלו ואריקה טאובה וילדם גורשו לאושוויץ-בירקנאו בסביבות 1 באוקטובר 1944 (הגיעו לאושוויץ ב-3 באוקטובר 1944), שם נרצחו כולם.

## יצירות
טאובה הלחין כמה יצירות בטרזין בנוסף לסימפוניה של טרזין. אלו כוללים:
* שיר ערש בגטו (חלק מסוויטת הגטו לאלטו ותזמורת).
* שיר, קפריס ומדיטציה, שלושה קטעים קצרים לכינור סולו.
* Ein Jüdisches Kind (ילד יהודי), שיר ערש לסופרן ופסנתר (היצירה היחידה של טאובה ששרדה את מלחמת העולם השנייה) - הוקלטה על ידי אן סופי פון אוטר.

## קישורים חיצוניים

*  Ein Jüdisches Kind (ילד יהודי), שיר ערש לסופרן ופסנתר  בביצועה אן סופי פון אוטר אתר יוטיוב

## הערות שוליים

קטגוריה:אסירים בגטו טרזיינשטט
קטגוריה:מלחינים יהודים
קטגוריה:מלחינים אוסטרים
קטגוריה:פסנתרנים אוסטרים
קטגוריה:יהודים גליציאנים
קטגוריה:מוזיקאים שנספו במחנה ההשמדה אושוויץ
קטגוריה:אוסטרים שנולדו ב-1897
קטגוריה:אוסטרים שנפטרו ב-1944
קונסטנטינוס השלישי, קיסר האימפריה הביזנטית

**הרקליוס נובוס קונסטנטינוס ** (בלטינית: **Heraclius Novus Constantinus**, ביוונית עתיקה: **Ἡράκλειος νέος Κωνσταντῖνος**, הרקליוס נאוס קונסטנטינוס; 3 במאי 612 – 20 באפריל או 24 במאי 641) היה קיסר האימפריה הביזנטית במשך 4 חודשים בשנת 641, ובכך הוא נושא בתואר של הקיסר הביזנטי בעל הכהונה הקצרה ביותר.

קונסטנטינוס היה בנו הבכור של הרקליוס, קיסר האימפריה הביזנטית מנישואיו לפאביה אודוקיה הוא הוכתר לקיסר על ידי אביו בינואר 613, ובשנת 629 נישא לבת-דודתו מדרגה שנייה גרגוריה. לזוג נולדו קונסטנס וו, תאודוסיוס ובת בשם מניאן (Manyanh) שבבגרותה הייתה אשתו של השליט האחרון של האימפריה הסאסאנית יזדגרד השלישי.

עם מותו של הרקליוס בשנת 641 הפך קונסטנטינוס לקיסר האימפריה הביזנטית בשם קונסטנטינוס השלישי, לצידו ישב אחיו למחצה הירקלונס בנה של מרטינה. היחסים בין השותפים לשלטון היו מתוחים מהתחלה. קונסטנטינוס, שככל הנראה סבל משחפת פנה למפקדי הצבא בבקשה כי יעמדו לצידו ולצד ילדיו. על פי ההיסטוריונים בני התקופה הוא גם פנה לאחד מפקידיו בשם ולנטיאנוס, והפקיד בידיו סכום אדיר של כסף לחלק לחיילים ולקנות את נאמנותם. הוא נפטר ממחלתו באפריל או במאי 641, על פי המקורות ההיסטוריים בני התקופה בחצר המלוכה האשימו את מרטינה שפעלה על מנת להרעיל את קונסטנטינוס השלישי על מנת להבטיח את שלטון בנה, אישומים אלו הביאו לכך שמרטינה ובניה הוגלו, ולאחר מכן ככל הנראה הוצאו להורג. על כיסא המלוכה עלה קונסטנס השני.

## קישורים חיצוניים

* 
* 

קטגוריה:קיסרי האימפריה הביזנטית
קטגוריה:ילידי 612
קטגוריה:נפטרים ב-641
מקסים אוסיפנקו

**מקסים אלכסנדרוביץ' אוסיפנקו** (ברוסית: **Максим Александрович Осипенко**; נולד ב-16 במאי 1994) הוא כדורגלן רוסי המשחק בעמדת הבלם בדינמו מוסקבה.

## קריירת מועדונים

ב-6 באוגוסט 2013, הוא רשם את הופעת הבכורה שלו בליגת הכדורגל המקצוענית של רוסיה עבור אירטיש אומסק במשחק נגד באיקל אירקוטסק.

בתחילת שנת 2016, הוא עבר לפאקל וורונז' אשר שיחקה באותה התקופה בליגה הלאומית. לאחר שלוש עונות שבהם רשם למעלה ממאה הופעות ואף זכה לכבוש תשעה שערים, הוא חתם ב-19 ביוני 2019 על חוזה לעונה אחת עם אפשרות לאחת נוספת בטמבוב מליגת העל הרוסית. הופעת הבכורה שלו בקבוצה הגיעה ב-14 ביולי בהפסד 2–1 לזניט סנקט פטרבורג.

ב-9 בינואר 2020, הוא חתם על חוזה לארבע וחצי שנים ברוסטוב.

בקיץ 2025 חתם בדינמו מוסקבה.

## קישורים חיצוניים

## הערות שוליים

קטגוריה:כדורגלנים רוסים
קטגוריה:בלמי כדורגל רוסים
קטגוריה:כדורגלני פאקל וורונז'
קטגוריה:כדורגלני טמבוב
קטגוריה:כדורגלני רוסטוב
קטגוריה:כדורגלני נבחרת רוסיה
קטגוריה:רוסים שנולדו ב-1994
סורת פאטר

**סורת פאטר** (בערבית: **سورة فاطر**, "הבורא") היא הסורה ה-35 בקוראן.

הסורה מונה 45 פסוקים, ושמה נגזר מהפסוק הראשון בה.

הסורה נקראת גם "סורת אל-מלאיקה", (سورة الملائکة, "המלאכים") וגם שם זה נגזר מהפסוק הראשון.

## תוכן הסורה
* פסוקים 1–3 מדברים על כך שאללה מושל בחייהם של בני האדם.
* פסוקים 4–8 אומרים אללה מעניש את אלו שדוחים אותו.
* פסוקים 9–17 מספקים דוגמאות מחייו של האדם, המצביעות לכאורה על כך שאללה מושל בחייו של האדם.
* פסוקים 18–35 מרחיבים על נושא האמונה באללה ובנביאים.
* פסוקים 36–45 מתמקדים בנושא הכפירה באללה ונביאים.

## קישורים חיצוניים

## הערות שוליים

קטגוריה:סורות
מקטמת

**מקטמת**, או **קטמת**, או **דה-ביקר** (DeBeaker) היא כלי עבודה חקלאי חשמלי, המיועד לקיטום מקור, ציפורן או אצבע של עופות, בדרך כלל תרנגולות במשקים, על מנת למנוע קניבליזם בקרבות בין העופות ובכך למנוע פחת בייצור ביצים בלולי מטילות.

## מבנה
המקמטת בנויה מגוף חימום שיוצר חום של כ-750 מעלות צלזיוס בלהב פלדה צר. הלהב החם חותך את האיבר הנקטם שמונח בינו לבין סדן מתכת (בדומה לגיליוטינה) ומופעל על ידי דוושת רגל, דבר המאפשר למפעיל חופש תנועה בידיו כדי לאחוז בבעל החיים המטופל.

## היסטוריה
המכשיר שהומצא ויוצר בארצות הברית היה בשימוש נרחב בישראל בשלושת העשורים הראשונים לעצמאות. כיום מיוצר המכשיר בהודו ונמצא בשימוש במדינות העולם השלישי.

קטגוריה:כלים חקלאיים
קטגוריה:חקלאות עופות
קטגוריה:כלי חיתוך
קטגוריה:ארצות הברית: המצאות
Bela

"**Bela**" הוא שיר שהוקלט על ידי הזמרת-יוצרת הטורקייה האנדה ינר. הוא יצא לאור ב-6 ביולי 2020, בהוצאת חברת התקליטים פול פרודקשנס כסינגל שלא מתוך אלבום, כמה חודשים לאחר יציאתו של הסינגל "Pencere". במטרה לעזור בקידום המסחרי שלו, הוציאה ינר וידאו קליפ נלווה עבורו.

השיר הגיע למקום השני בטורקיה טופ 20.

## רקע וכתיבה
השיר נכתב, הולחן והופק על ידי ברקסאן & מישה. ב-28 באוגוסט 2020, חודש ומספר ימים לאחר יציאתו המקורית, הצליח השיר להגיע למקום השני במצעד טורקיה טופ 20, אך נחסם מלהגיע לראש הפסגה בידי הלהיט "Cennetten Çiçek", של הזמרת-יוצרת הטורקייה זהרה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11 מיליון השמעות.

## וידאו קליפ
הווידאו קליפ הנלווה של "Bela" הועלה לערוץ היוטיוב של פול פרודקשנס ב-6 ביולי 2020, ביום יציאתו כסינגל. לאורכו של הקליפ, ניתן לראות את ינר, כשהיא רוקדת עם בחור מספר ריקודים שונים לצלילי השיר. ישנן סצנות בהן ניתן לראותה כשהיא לבד, בעת שהיא לובשת מעיל אדום וכפפות שחורות.

נכון לאוגוסט 2023 עומד מונה הצפיות של הקליפ על למעלה מ-10 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי האנדה ינר
קטגוריה:שירים בטורקית
מרקוס ונדל דה סילבה

[שמאל|ממוזער|ונדל במדי זניט במשחק [ליגת האלופות מול מאלמו. 30 בספטמבר 2021]]
**מרקוס וֶנדֶל ואלה דה סילבה** (בפורטוגזית: **Marcus Wendel Valle da Silva**; נולד ב-28 בספטמבר 1997), הידוע בכינויו **ונדל**, הוא כדורגלן מקצועני ברזילאי, המשחק כקשר.

## קריירת מועדונים
### פלומיננסה
ונדל החל את הקריירה המקצועית שלו בקבוצת הנוער של טיגריס דו ברזיל. ב-2017 הופצה שמועה שבכוונתו לעבור לפלמנגו, אך בסופו של דבר נסע לפלומיננסה שם הצטיין בשנות ולבסוף צורף להרכב הקבוצה הבוגרת, בפברואר 2017. מכאן ואילך הוא הפך לשחקן קבוע במרכז השדה של פלומיננסה ועד מהרה נחשב לאחת ההבטחות הגדולות של הכדורגל הברזילאי, בגלל היותו שחקן עם טכניקה טובה, בעיטות חזקות, מהירות וכוח.

### ספורטינג ליסבון
בסוף 2017 עלה שמו כחיזוק אפשרי לפריז סן-ז'רמן, אך הבעיות שלהם בכללי הפייר פליי הפיננסי מנעו את התקדמות העסקה. בסופו של דבר הוא חתם על חוזה עם ספורטינג ליסבון בינואר 2018 תמורת 7.5 מיליון יורו, בתוקף עד 2023, עם סעיף סיום שנקבע על 60 מיליון יורו, כאשר פלומיננסה תקבל 10% מהכסף.

בתחילה התקשה ונדל להסתגל לקצב וטקטיקות הכדורגל האירופי שהובילו לאחוזי משחק נמוכים במהלך הקמפיין המוקדם. עם זאת, לאחר מינויו של מרסל קייזר למאמן, ונדל הפך לחבר חשוב בסגל. בתחילת דצמבר סבל ונדל מנקע בברך שמאל שהשבית אותו למשך חודשיים. הוא נסע לאיטליה ללא אישור מהמועדון שלו ב-16 באפריל 2019 כדי לראות את המשחק בין יובנטוס לאייאקס על המשחק השני ברבע גמר ליגת האלופות וספורטינג הענישה אותו.

במדי ספורטינג הוא הבקיע 4 שערים ב-54 מפגשים בכל המסגרות.

### זניט
באוקטובר 2020 חתם בזניט סנקט פטרבורג הרוסית תמורת 20 מיליון יורו לחוזה של חמש שנים. את הופעת הבכורה ערך מול סוצ'י במחזור 11, ב־17 באוקטובר 2020. את שער הבכורה במדי הקבוצה הפטרבורגית הבקיע בדרבי ערי הבירה, במשחק שבו הבקיע 2 שערים וקבוצתו ניצחה 3:2, במחזור 23, ב-17 במרץ 2021 והוכתר גם למצטיין המשחק. ב-29 בספטמבר 2021 הבקיע את שער הבכורה בליגת האלופות בניצחון קבוצתו 4:0 על מאלמו בגזפרום ארנה.

בינואר 2025 חתם על מעבר לברזיל, החל מתום עונת 2024/2025 בליגת העל הרוסית בכדורגל בקיץ 2025. בינואר 2025 חתם בבוטאפוגו הברזילאית, כשהוסכם כי יעבור אליה בקיץ 2025, אך החוזה בוטל כמה חודשים לאחר מכן באופן חד-צדדי על ידי הקבוצה הברזילאית והוא נשאר בזניט. בנובמבר 2025, חידש את חוזהו בזניט עד סוף עונת 2029/2030.

## תארים
;פלומיננסה
* גביע גונבארה: 2017

;ספורטינג
* גביע הליגה הפורטוגלית (1): 2018/19
* הגביע הפורטוגלי (1): 2018/19
;זניט
* אליפות רוסיה (4): 2020/2021, 2021/2022, 2022/2023, 2023/2024
* הסופר קאפ הרוסי בכדורגל (4): 2021, 2022, 2023, 2024

## קישורים חיצוניים

* 

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני ספורטינג ליסבון
קטגוריה:כדורגלני פלומיננסה
קטגוריה:כדורגלני זניט סנקט פטרבורג
קטגוריה:ברזילאים שנולדו ב-1997
הסופר קאפ האיטלקי 2006

**הסופר קאפ האיטלקי 2006** היה המהדורה ה-19 של הסופר קאפ האיטלקי. הוא נערך ב-26 באוגוסט 2006, בסן סירו, שבמילאנו, איטליה. המשחק שוחק בין אלופת הסרייה א' לעונת 2005/06, אינטר מילאנו, לבין מחזיקת הגביע האיטלקי של אותה העונה, רומא. הבחירה לאפשר לסגנית מחזיקת הגביע להשתתף בסופר קאפ האיטלקי של אותה השנה במקום אלופת הליגה המקורית נבעה בשל פרשת הטיית המשחקים בסרייה א' 2006. כתוצאה מכך, יובנטוס, שהייתה אלופת הליגה במקור, ירדה לסרייה ב', ואינטר אשר סיימה במקום השני הוכרה כאלופה באותה העונה. מכיוון שעתה נוצר מצב שבו אינטר היא גם אלופת הליגה וגם מחזיקת הגביע באותה העונה, הוחלט לתת לסגנית מחזיקת הגביע, רומא, את ההזדמנות להתחרות מול אינטר במסגרת הסופר קאפ האיטלקי. אינטר ניצחה במשחק בתוצאה 3–4 לאחר הארכה.

## סיכום המשחק

### הרכבי הקבוצות

## ראו גם
* עונת 2006/2007 בסרייה א'

2006
קטגוריה:תחרויות כדורגל ב-2006
קטגוריה:אינטר מילאנו
סופר קאפ 2006
קטגוריה:מילאנו: תחרויות כדורגל
קטגוריה:2006 באיטליה
נועם מורו

**נועם מורו** (נולד ב-16 באוגוסט 1961) הוא במאי ומפיק קולנוע וטלוויזיה ישראלי. נודע בעיקר בזכות בימוי סרטי הקולנוע ההוליוודיים "אנשים חכמים"  ו-"300: עליית האימפריה".

## ביוגרפיה
נולד וגדל בירושלים. בצעירותו, עבד במשך שנתיים אצל ליה ון ליר בסינמטק ירושלים, ועזר בהכל ללא תשלום מלבד הזכות לצפות בסרטים שם. בתחילת שנות ה-90 לאחר שסיים ללמוד עיצוב ואדריכלות בבצלאל, ירד לניו יורק.

כיום מתגורר עם אשתו וילדיהם בלוס אנג'לס.

## קריירה

לאחר שלמד אדריכלות והתבסס לאורך השנים כמנהל פרסום, הוא היה מועמד שש פעמים לפרסי גילדת הבמאים של אמריקה וזכה בפרס בשנת 2005. יחד עם שון לייסי טסארו, הקים את חברת ההפקות Biscuit Films, שהפיקה קמפיינים פרסומיים מצליחים רבים. בשנת 2004, נבחר לביים את "הצלצול 2" אך עזב את הסרט בגלל "הבדלים יצירתיים".

בשנת 2012 ביים קמפיינים פרסומיים של מותגים ידועים כמו אדידס, נייקי, איביי, פולקסווגן, לנד רובר, טושיבה, סטלה ארטואה ורבים אחרים. ב-2008 ערך מורו את הופעת הבכורה שלו עם בימוי "אנשים חכמים", סרט קומדיה שהוצג בפסטיבל הסרטים סאנדנס 2008. בשנת 2011, נבחר לביים את "מת לחיות ביום טוב", סרט המשך של "מת לחיות", אבל עזב את ההפקה באוגוסט 2011, כדי לביים את "300: עליית האימפריה", סרט ההמשך ל-"300".

ב-2018 ביים והפיק בפועל את המיני-סדרה "גבעת ווטרשיפ".

## פילמוגרפיה

## קישורים חיצוניים

* 
* 

## הערות שוליים

קטגוריה:ירושלים: אישים
קטגוריה:מפיקי קולנוע אמריקאים
קטגוריה:מפיקי קולנוע ישראלים
קטגוריה:במאי קולנוע ישראלים
קטגוריה:מהגרים מישראל לארצות הברית
קטגוריה:מפיקי קולנוע יהודים אמריקאים
קטגוריה:במאי קולנוע יהודים אמריקאים
קטגוריה:אמריקאים שנולדו ב-1961
קטגוריה:ישראלים שנולדו ב-1961
מירה, בלשית מלכותית

**מירה, בלשית מלכותית** (באנגלית: **Mira, Royal Detective**) היא סדרת טלוויזיה בהנפשה ממוחשבת אמריקאית לילדים, שמבוססת על התרבות והמנהגים ההודים. הסדרה הופקה על ידי Wild Canary Animation ו-Technicolor Animation Productions, והיא מופצת על ידי Disney–ABC Domestic Television שבבעלות חברת וולט דיסני.

העונה הראשונה של הסדרה החלה את שידוריה בארצות הברית ב-20 במרץ 2020 בערוץ דיסני ג'וניור, ובישראל, באותו ערוץ בדיבוב עברי, ב-2 באוקטובר באותה שנה. לפני שידור הבכורה של הסדרה, היא חודשה לעונה שנייה, אשר שודרה לראשונה במקור ב-5 באפריל 2021 ובישראל ב-20 בפברואר 2022. הסדרה הסתיימה לאחר ארבעה פרקי ספיישל, כאשר האחרון שודר במקור ב-20 ביוני 2022 ובישראל ב-31 במרץ 2023. העונה הראשונה של הסדרה הייתה חלק מתכני הבכורה בשירות הסטרימינג דיסני+ כשהגיע לישראל ב-16 ביוני 2022, כאשר העונה השנייה עלתה מאוחר יותר.

## תקציר העלילה
הסדרה מתרחשת בממלכה בדיונית, שמזכירה את הודו בסוף המאה ה-19, ועוקבת אחר מירה, ילדה אמיצה ובעלת תושייה שממונת לתפקיד הבלשית המלכותית על ידי המלכה שאנטי. במהלך הסדרה מירה נוסעת ברחבי הממלכה ועוזרת למלוכה ולפשוטי העם, מהם הגיעה, יחד עם שני נמייתיים, מיקו וצ'יקו.

## מדבבים
הדיבוב העברי בוים על ידי תומר שביט, והופק על ידי ענבר שטגר עזרא.

## שידור

## פרקים
### עונה 1

### עונה 2

## קישורים חיצוניים

* 

## הערות שוליים

קטגוריה:סדרות הנפשה ממוחשבת
קטגוריה:סדרות קומדיה אמריקאיות
קטגוריה:סדרות הנפשה אמריקאיות
קטגוריה:דיסני ג'וניור: סדרות
קטגוריה:סדרות טלוויזיה אמריקאיות שעלו לשידור בשנת 2020
Dun Dun

"**Dun Dun**" הוא סינגל שהוקלט על ידי להקת בנות הקיי-פופ הקוריאנית אוורגלו, מתוך מיני-אלבום הבכורה שלה, *[[Reminiscence]]*. השיר יצא לאור ב-3 בפברואר 2020, על ידי חברת התקליטים יואואה אנטרטיינמנט כסינגל הראשון מתוך המיני-אלבום.

השיר הגיע למקום השלישי במצעד שירי העולם הדיגיטליים.

## רקע וכתיבה
ב-20 בינואר 2020, חברת התקליטים יואואה אנטרטיינמנט חשפה כי להקת הבנות אוורגלו תוציא את המיני-אלבום הראשון שלה, *Reminiscence.* תמונות קונספט והצצות פורסמו בין התאריכים 22 בינואר עד 24 בינואר. רשימת הרצועות הופצה ב-25 בינואר ואז נודע כי השיר הזה יהיה הסינגל הראשון מתוך המיני-אלבום.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.

## וידאו קליפ
הווידאו קליפ הרשמי של השיר פורסם ב-3 בפברואר 2020, ביום צאתו של השיר כסינגל. בתחילת הקליפ, ניתן לראות מתחם חשוך ואפל בו יורד שלג. בהמשך, האורות נדלקים וניתן לראות את כל חברות הלהקה כשהן רוקדות על רחבה דמוית קרח ומסביבן ניצבים שלל קרחונים בגדלים שונים.

נכון לינואר 2026, מונה הצפיות של הקליפ עומד על למעלה מ-307 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים בקוריאנית
Talk Dirty

"**Talk Dirty**" הוא סינגל שהוקלט על ידי הזמר האמריקאי ג'ייסון דירולו, בשיתוף עם הראפר האמריקאי 2 צ'יינז. השיר יצא לאור ב-2 באוגוסט 2013, על ידי חברות התקליטים Beluga Heights והאחים וורנר, כסינגל השני מתוך אלבום האולפן השלישי של דירולו, Tattoos.

## רקע והוצאה
המפיק ריקי ריד כתב את השיר במקור לזמרת מיסי אליוט. השיר מכיל בתוכו סימפול של השיר "Hermetico" של הלהקה הישראלית בלקן ביט בוקס, מתוך אלבומם Nu Med, שיצא לאור בשנת 2007. במהלך ריאיון עם מגזין "דיגיטל ספיי", הצהיר דירולו כי הסינגל הראשון שלו עם הופעת אורח גרם לו להיות "ממש נרגש". השיר יצא לאור לפלטפורמות הדיגיטליות בניו זילנד ב-2 באוגוסט 2013. עטיפתו של הסינגל מציגה את ידה של חברתו של דירולו, הזמרת ג'ורדין ספארקס.

ב-17 בדצמבר 2013, הוציא דירולו את הגרסה האקוסטית של השיר, ללא קטע הראפ של 2 צ'יינז. ב-27 בפברואר 2014, לאור הצלחת השיר, הקליט גרסה מחודשת של השיר בספרדית, בשם "Háblame sucio". הגרסה יצאה לאור באופן דיגיטלי ב-11 במרץ 2014. ב-25 במרץ, פרסם דירולו את הרמיקס הרשמי של השיר בחשבון ה-SoundCloud שלו.

השיר הוא שיר בסגנון ההיפ הופ, אשר מכיל בתוכו גם את סגנון הפופ וכן השפעות של מוזיקה אלקטרונית שנשמעו בשיריו הקודמים של דירולו, פופ-ראפ ו-R&B עכשווי.

## ביקורת
השיר זכה בעיקר לביקורות חיוביות מצד מבקרי המוזיקה, ששיבחו את סגנונו הייחודי של השיר וכן את השימוש בדגימת השיר "Hermetico" של בלקן ביט בוקס והפקתו המוזיקלית של השיר. בישראל, גופי תקשורת שונים מתחו ביקורת על כך שדירולו לא נתן קרדיט ללהקה על הסימפול בראיונות שונים שנערכו עימו, ובתגובה הצהיר דירולו בראיון לידיעות אחרונות: "לא יודע למה אומרים דבר כזה! ברור שהם קיבלו קרדיט באלבום. הם גם קיבלו הרבה כסף. אבל ממש הרבה כסף".

## הצלחה
השיר הופיע לראשונה במקום ה-27 במצעד הסינגלים של ניו זילנד ב-12 באוגוסט 2013, ובשיאו הגיע למקום השני במצעד. באוסטרליה, הגיע השיר היישר אל המקום הראשון במצעד הסינגלים של ARIA, ובכך הפך לשיר השני של דירולו אשר עשה זאת, לאחר הסינגל "In My Head" משנת 2010. במצעד הבילבורד הוט 100, הגיע השיר בשיאו למקום השלישי, ובמצעד הסינגלים הבריטי ובצעד ההשמעות ברדיו הישראלי של חברת מדיה פורסט הגיע השיר למקום הראשון.

השיר היה לשיר הנמכר ביותר בארצות הברית לשנת 2014, תוך מכירה של כ-3.96 מיליון עותקים באותה השנה, לפי נתוני איגוד תעשיית ההקלטות האמריקאי. נכון לאפריל 2016, מכר כ-4.36 מיליון עותקים במדינה.

## וידאו קליפ
הווידאו קליפ של השיר בוים על ידי קולין טילי , שביים את הקליפים הקודמים של דירולו, "It Girl", "Breathing" ו-"The Other Side". הצילומים לקליפ התקיימו ב-14 ביולי 2013. הווידאו קליפ פורסם בערוץ היוטיוב של דירולו ב-7 באוגוסט 2013. טילי טען שהוא רצה לשלב "אווירה בינלאומית" בקליפ, על ידי אימוץ מגוון ריקודים מתרבויות שונות.

נכון לאוקטובר 2020, הקליפ עומד על כ-400 מיליון צפיות.

## רשימת השמעה

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ייסון דירולו
קטגוריה:שירי 2 צ'יינז
קטגוריה:שירים באנגלית
קטגוריה:שירים שנכתבו על ידי ג'ייסון אביגן
קטגוריה:וידאו קליפים שבוימו על ידי קולין טילי
קטגוריה:שירים על מיניות
קטגוריה:שירי פופ ראפ
קטגוריה:שירי R&B עכשוויים
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט